Diari Oficial de la Generalitat Valenciana


Sumari del DOGV 1973, del 26-02-1993 (1993/827274)

RESOLUCIÓ de 2 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva per la Comissió Territorial d'Urbanisme d'Alacant de la modificació puntual de les normes subsidiàries del municipi de Bañeres.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1973

Data del DOGV
:   26-02-1993

Secció del DOGV
:   ALTRES DISPOSICIONS

Número del document
:   1993/827274


Data del document
:   02-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 2 de febrer de 1993, del Director General d'Urbanisme i Ordenació Territorial, per la qual fa pública l'aprovació definitiva per la Comissió Territorial d'Urbanisme d'Alacant de la modificació puntual de les normes subsidiàries del municipi de Bañeres.  
La Comissió Territorial d'Urbanisme, en la sessió del 16 d'octubre de 1992, va acordar aprovar definitivament la modificació puntual de les normes subsidiàries del municipi de Bañeres, relativa a la requalificació com a sistema general de terrenys a la zona de les Molines.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient i d'acord amb els següents.  
Antecedents de fet  
1. L'ajuntament, en la sessió plenària del 16 de juliol de 1992, va acordar-ne l?aprovació provisional, després de complir els tràmits d'aprovació inicial i d'exposició pública mitjançant els anuncis apareguts en el Butlletí Oficial de la Província i en un dels diaris de més difusió provincial.  
2. La documentació està formada per memòria justificativa, plànols d'informació i d'ordenació i normes urbanístiques.  
3. La finalitat d'aquest expedient és la requalificació d'una superfície de sòl urbanitzable de desenvolupament industrial a sistema general d'equipament amb una part especialment destinada a equipament docent i d'aquesta manera pal·liar la demanda immediata d'equipament educatiu al municipi i també crear una bossa de sòl on poder concentrar futurs equipaments. L'obtenció dels terrenys esmentats es realitzarà pel sistema d'expropiació.  
Consideracions tècnico- jurídiques  
1. La tramitació es considera correcta d'acord amb el que estableixen l'article 114 per remissió del 128.1 del text refós de 1992 i els articles 125 i 127 a 130 del Reglament de Planejament, per remissió del 151.2 del mateix text legal.  
II. La documentació es considera completa, d'acord amb l'article 80.2 del text refós de 1992 i el 97 del Reglament de Planejament, i suficient, atès l'objecte de la modificació plantejada.  
III. El contingut de la modificació proposada es considera tècnicament admissible. Hi ha un augment de volum edificable que no implica un increment de densitat de població, atès que es tracta d'equipaments. Així mateix, la modificació no comporta diferent zonificació o ús urbanístic de zones verdes, per la qual cosa no li és d'aplicació el tràmit establert en l'article 129 del text refós de 1992.  
IV. La Comissió Territorial d'Urbanisme és competent per a l'adopció d'aquest acorda en virtut del que disposa l'article 15.10 del Reglament dols òrgans Urbanístics de la Generalitat aprovats pel Decret 137/1990, de 30 de juliol, del Consell de la Generalitat Valenciana, en relació amb l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny.  
Vistos els preceptes esmentats i la resta de disposicions de general aplicació, va acordar: aprovar definitivament la modificació. puntual de les normes subsidiàries del municipi de Bañeres, relativa a la requalificació com a sistema general de terrenys a la zona de les Molines. L'ajuntament haurà de publicar íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la vigència, d'acord amb l'article 70.2 de la Llei Reguladora de les Bases del Règim Local en relació amb l'article 124.3 del text refós sobre reforma del règim del sòl i ordenació urbana, de 26 de juny de 1992, i notificar el contingut d'aquesta resolució a tots els interessats que apareguen en l?expedient.  
La qual cosa es fa pública, d'acord amb el que estableixen els articles 124 del text refós de la Llei sobre el Règim del Sòl i Ordenació Urbana aprovat pel Reial Decret Legislatiu 1/1992, de 26 de juny, i 134 del Reglament de Planejament, i es comunica que contra els anteriors acords, que no exhaureixen la via administrativa, es pot interposar recurs d'alçada davant el Conseller d'Obres Públiques, Urbanisme i Transports, en el termini de quinze dies, d'acord amb el que disposen els articles 122 a 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
València, 2 de febrer de 1993.- El Director General d'Urbanisme i Ordenació Territorial: Gerardo- Roger Fernández Fernández.